<html>
  <head>
    <meta http-equiv="content-type" content="text/html; charset=utf-8">
    <link title="stilo" type="text/css" rel="stylesheet" href="stilo.css">
  </head>
  <body>
    <h1>Klarigoj pri la vortanalizo de la Revo-artikoloj</h1>

    <p>
      La celo de la analizo estas trovi evidentajn tajperarojn en artikolojn
      kaj ankaŭ vortojn, kiuj estas uzataj en la artikoloj, sed mem mankas en
      Revo.
    </p>
    <p>
      Atentu, ke la vortanalizilo estas nek perfekta nek tiel inteligenta,
      ke ĝi povus decidi, ĉu ne bone analizita vorto estas erara aŭ nealizebla
      pro manko en la analizilo mem, aŭ eble simple fremdlngva vorto.
      Simple ĝi helpas redukti homan kontrollegadon al kelkaj rimarkindaj lokoj.
      Markita vorto ofte ne estas nepre korektinda aŭ aldoninda en Revo.
      Necesas prijuĝokapablo de homo por decidi, ĉu kaj se jes kion fari.
    </p>
    <p>
      Por prijuĝi, helpas kompreni, ke la vortanalizilo laboras laŭ la sekvaj tri paŝoj:
      <ol>
       <li>Tekstdismeta fazo: la teksto estas dividata en e-aj vortoj, numeroj, ne-vortaj signoj kaj
        ne-esperantaj vortoj. Tio ankoraŭ ne funkcias perfekte, aparte, vortoj
        kun enaj krampoj aŭ ne-esperantaj signoj estas rekonitaj kiel pluraj
        vortetoj.
       <li>Vortdismeta fazo: Analizado de partoj de e-aj vortoj, t.e. prefiksoj, radikoj,
        sufiksoj, finaĵoj. En tiu fazo nur bazaj postuloj pri la ordo de la
        elementoj estas aplikataj, ekz. prefiksoj estu antaŭ radikoj, finaĵoj
        devas esti en la fino.
       <li>
         Vortkunmeta fazo: La partoj el la dua fazo estas kunmetitaj laŭ
         gramatikaj reguloj de derivado (afiksoj, radikoj, finaĵoj, ekz. pra/av/in/o);
         kunderivado, ekz. "sen mono" -&gt; sen+mon/a; kunmetado, t.e. pluraj
         radikvortoj vort-analiz/o, lern/ej/o-task/o. Tiu fazo estas tre
         strikta, ekz. "in" estas aplikebla nur al bestoj (inklusive la homo).
     </ol>
    </p>
 
      Jen ekzemploj kiel pritaksi markitajn mankojn:
    </p>
    <p>
      (1) Vortoj <span class="neanaliz">markitaj tiel</span> ne estis
      analizeblaj laŭ la tria fazo. Jen kelkaj kaŭzoj:
      <ul>
        <li>Radiko aŭ vortelemento mankas en la vortaro. (Ekz. vortoj, kies
        unua derivaĵo ne estas rekonebla kiel substantivo, verbo, adjektivo aŭ
        adverbo, ne transpreniĝas en la radikoliston de la anlizilo, ankaŭ vortoj markitaj
        per EVI en la unua derivaĵo aŭ senco ne transpreniĝas en la
        vortaro. Se derivaĵo havas plurajn sencojn, la evitinda senco ne estu
        en la unua loko - la ordo en la Revo-artikolo estu ŝanĝota kaj la
        vortaro por la analizilo refarota.)
        <li>La vorto estas fremdlingva aŭ nomo, ofte en ekzemploj,
        ekz. "Carlos".
        <li>La radiko ankoraŭ mankas en Revo, ekz. "Atre/o", la greka
        mitologia reĝo.
        <li>La vorto estas malĝuste kunigita, ekz.
        "depost". Ĝusta skribo laŭ la signifo kaj akcento estus:
        "de post la tria horo", komparu "venante de antaŭ la domo". Korekto povus esti
        enŝovi la spacsignon aŭ akcepti la escepton en la artikolo. Sed la
        analizilo estas strikta pri tio.
        <li>La vorto enhavas ne-ean literon aŭ alian signon kaj do estas
        traktata en partoj: Volap|ü|k, ĝeni[n]ta k.s.
        <li>La vorto enhavas ligostrekteton - la analizilo ankoraŭ ne traktas tiujn
        <li>Temas pri mallongigo, kiun la vortanalizilo ne komprenas, ekz. "ekz-e".
      </ul>
   </p>
   <p>
     (2) Vortoj <span class="malstrikte">markitaj tiel</span> povus esti
     dismetitaj laŭ la dua fazo, sed ne rekunmetita laŭ la tria fazo. Kaŭzo
     povas esti:
     <ul>
       <li>la vortanalizilo estas mankohava en tiu punkto, ekz. ĝi ankoraŭ ne
     povas derivi pasivon el substantivoj (kaŭzata, sukerita) 
       <li>estas ankoraŭ problemoj kun majusklaj radikoj meze de vorto,
	 ekz. "hindeŭropo" ne analiziĝas kiel "hind-Eŭrop/o".
       <li>verbo ne estas markita kiel transitiva, ekz. "abol/it/a".
       <li>vorto ne estas rekonebla kiel besto en la Revo-artikolo (per
       referenco al (sub-)klaso de bestoj.
       <li>aŭ la vorto
     fakte estas ne kunmetitaj laŭgramatike. Kelkaj esceptoj kiel posteulo,
     multekosta la vortanalizilo tamen toleras.
    </ul>
  </p>
  <p>
    (3) Vortoj markitaj per demandsigno tiel: <span class="dubebla">(?)</span>
    havas pli ol tri radikojn, kio estas relative malofte, kaj povas signi
    misanalizitan vorton. Se ne temas pri tajperaro en la artikolo vi povas 
    ignori tiujn.
  </p>
  <p>
    (4) Vortoj <span class="verda">markitaj tiel</span> estas sur la verda
    listo, t.e. aŭ ili estas evitindaj, sed permesitaj en la propra artikolo
    aŭ ili estas aparte permesitaj vortoj en tiu ĉi artikolo,
    ekz. fremdlingvaj nomoj, mallongigoj, formuloj, kiuj aperas nur tie ĉi,
    sed ne estas e-aj vortoj el la ĝenerala vortstoko.
  </p>
  </body>
</html>
